text: Fredericia til unge: Vil I nyde må I yde
  13 februar 2012 kl. 17.28
  Fredericia Kommune har strammet grebet om unge kontanthjælps-modtagere. Mottoet er: "Ingen unge må gå passivt på kontanthjælp."
  Fredericia opruster mod passive unge kontanthjælpsmodtagere.
  Derfor har kommunen indført nul-tolerance overfor unge i alderen 18 - 25 år.
  Hvis de unge vil have kontanthjælp, skal de uddanne sig eller tage et job.
  Indenfor 48 timer bliver det afklaret, om den unge kan få kontanthjælp. Er det tilfældet, bliver den unge straks sendt videre med henblik på at komme under uddannelse eller i job. Mottoet er "ingen unge må gå passivt på kontanthjælp."
  Senest én uge efter at en ung søger kontanthjælp, begynder et forløb på Fredericia kommunes kompentencecenter. 
  Antallet af unge kontanthjælpsmodtagere mellem 16-29 år i Fredericia kommune er faldet med fem procent det seneste år. 
  Borgmester Thomas Banke er ikke i tvivl om, at kommunens øgede indsats på området er med til at skubbe de unge væk fra kontanthjælp og ud i uddannelse og rigtige jobs.
  